pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.ธรรมนัส ติดตามติดตามรองนายกฯ ประวิตร เปิดสถานีสูบน้ำคลองสะพาน เพื่อเพิ่มปริมาณน้ำอ่างเก็บน้ำประแสร์กว่า 50 ล้าน ลบ.ม./ปี รองรับความต้องการใช้น้ำที่เพิ่มมากขึ้นอย่างเพียงพอ
วันจันทร์ที่ 14 มิถุนายน 2564
รมช.ธรรมนัส ติดตามติดตามรองนายกฯ ประวิตร เปิดสถานีสูบน้ําคลองสะพาน เพื่อเพิ่มปริมาณน้ําอ่างเก็บน้ําประแสร์กว่า 50 ล้าน ลบ.ม./ปี รองรับความต้องการใช้น้ําที่เพิ่มมากขึ้นอย่างเพียงพอ
รมช.ธรรมนัส ติดตามติดตามรองนายกฯ ประวิตร เปิดสถานีสูบน้ําคลองสะพาน เพื่อเพิ่มปริมาณน้ําอ่างเก็บน้ําประแสร์กว่า 50 ล้าน ลบ.ม./ปี
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ร่วมพิธีเปิดสถานีสูบน้ําคลองสะพาน จังหวัดระยอง รวมทั้งติดตามสถานการณ์น้ําและแนวทางการแก้ไขปัญหาขาดแคลนน้ําในเขต EEC พร้อมมอบนโยบายแก้ไขปัญหาน้ําอย่างยั่งยืนโดยมีพลเอก ประวิตร วงษ์สุวรรณ รองนายกรัฐมนตรีเป็นประธานในพิธี พร้อมด้วยนายสุชาติ ชมกลิ่น รัฐมนตรีว่าการกระทรวงแรงงาน โดยมี นายชาญนะ เอี่ยมแสง ผู้ว่าราชการจังหวัดระยอง นายประพิศ จันทร์มา อธิบดีกรมชลประทาน และผู้เกี่ยวข้อง เข้าร่วมประชุมพร้อมรายงานสถานการณ์น้ํา และแนวทางการบริหารจัดการน้ํารองรับการขยายตัวทางเศรษฐกิจของ EEC ในอนาคต ณ โครงการส่งน้ําและบํารุงรักษาประแสร์ จังหวัดระยอง โดยการเปิดสถานีสูบน้ําคลองสะพาน จังหวัดระยองในครั้งนี้นั้น สามารถเพิ่มน้ําให้อ่างเก็บน้ําประแสร์ได้กว่า 50 ล้าน ลบ.ม./ปี รองรับความต้องการใช้น้ําที่เพิ่มมากขึ้นอย่างเพียงพอ
ทั้งนี้ กระทรวงเกษตรและสหกรณ์ โดยกรมชลประทาน ได้ดําเนินการบริหารจัดการน้ําในเขต EEC อย่างทั่วถึงและเป็นธรรม แต่ปริมาณน้ําต้นทุนในพื้นที่มีไม่เพียงพอสําหรับรองรับความต้องการใช้น้ําในอนาคต จึงได้พิจารณาแนวทางดําเนินการเพิ่มปริมาณน้ําต้นทุน เพื่อสร้างความมั่นคงด้านน้ํา และป้องกันการขาดแคลนน้ําทั้งในเขต EEC จํานวน 4 โครงการ ได้แก่ 1.) โครงการระบบสูบผันน้ําคลองสะพาน-อ่างเก็บน้ําประแสร์ เส้นที่ 2 ปัจจุบันมีความพร้อมดําเนินการ หากแล้วเสร็จจะสามารถเพิ่มปริมาณน้ําต้นทุนของอ่างเก็บน้ําประแสร์ได้กว่า 50 ล้าน ลบ.ม. ต่อปี 2.) โครงการอ่างเก็บน้ําคลองวังโตนด ปัจจุบันอยู่ระหว่างนําเสนอต่อที่ประชุมคณะกรรมการสิ่งแวดล้อมแห่งชาติ และโครงการผันน้ําคลองวังโตนด - อ่างเก็บน้ําประแสร์ เส้นที่ 2 หากแล้วเสร็จจะสามารถเพิ่มปริมาณน้ําต้นทุนให้อ่างเก็บน้ําประแสร์ได้กว่า 140 ล้าน ลบ.ม. ต่อปี 3.) โครงการผันน้ําจากอ่างเก็บน้ําประแสร์-หนองค้อ-บางพระ ปัจจุบันมีความพร้อมที่จะดําเนินการ หากแล้วเสร็จจะสามารถเพิ่มปริมาณน้ําต้นทุนให้อ่างเก็บน้ําบางพระได้กว่า 80 ล้าน ลบ.ม. ต่อปี และ 4.) โครงการเพิ่มปริมาณฯต้นทุนให้เขื่อนภูมิพล ปัจจุบันอยู่ระหว่างพิจารณารายงานการประเมินผลกระทบสิ่งแวดล้อม (EIA) หากแล้วเสร็จจะสามารถเพิ่มปริมาณน้ําต้นทุนให้เขื่อนภูมิพลได้กว่า 1,795 ล้าน ลบ.ม. ต่อปี
นายประพิศ จันทร์มา อธิบดีกรมชลประทาน กล่าวเพิ่มเติมว่า เนื่องจากการขยายตัวของสังคมในปัจจุบัน โดยเฉพาะในพื้นที่เขตพัฒนาพิเศษภาคตะวันออก (EEC) รัฐบาลจึงสั่งการให้ทุกภาคส่วนร่วมบูรณาการการทํางาน เพื่อป้องกันและแก้ไขปัญหาการขาดแคลนน้ําในพื้นที่ ให้ประชาชนมีน้ําเพียงพอใช้ในทุกกิจกรรม ปัจจุบันในพื้นที่ EEC (ระยอง ชลบุรี ฉะเชิงเทรา) มีปริมาณน้ําเก็บกักรวมกัน 662 ล้าน ลบ.ม. หรือ 44% ของความจุอ่างรวมกัน เป็นน้ําใช้การได้ 522 ล้าน ลบ.ม. ซึ่งทําการจัดสรรน้ําในทุกกิจกรรมไปแล้ว 80 ล้าน ลบ.ม. มีความต้องการใช้น้ํารวมกัน 1,054 ล้าน ลบ.บ. จากการคาดการณ์พบว่าในอนาคต (ปี 2574) ในพื้นที่ดังกล่าวมีความต้องการใช้น้ําเพิ่มขึ้นรวม 358 ล้าน ลบ.ม. โดยพื้นที่จังหวัดชลบุรี จะมีความต้องการน้ําเพิ่มขึ้นมากที่สุด
รัฐบาลไทย-ข่าวทำเนียบรัฐบาล-ครม. ไฟเขียว "โครงการผลิตแพทย์เพิ่มแห่งประเทศไทย ระยะที่ 2" ปี 65 - 70 วงเงินกว่า 5 หมื่นล้านบาท แก้ปัญหาขาดแคลนและกระจายแพทย์
วันจันทร์ที่ 11 เมษายน 2565
ครม. ไฟเขียว "โครงการผลิตแพทย์เพิ่มแห่งประเทศไทย ระยะที่ 2" ปี 65 - 70 วงเงินกว่า 5 หมื่นล้านบาท แก้ปัญหาขาดแคลนและกระจายแพทย์
.....
ที่ประชุม ครม. (5 เม.ย. 65) มีมติเห็นชอบการดําเนินโครงการผลิตแพทย์เพิ่มแห่งประเทศไทย ระยะที่ 2 พ.ศ. 2565 - 2570 กรอบวงเงินรวม 50,608.40 ล้านบาท
.
เพื่อดําเนินการผลิตแพทย์จํานวน 13,318 คน โดยผูกพันจนนักศึกษาแพทย์รุ่นสุดท้ายจบการศึกษาในปี 76 เป็นการดําเนินการต่อเนื่องจากโครงการผลิตแพทย์เพิ่มระยะที่ 1 (ตามมติ ครม. 26 มี.ค. 62)
.
ส่งผลให้เกิดความต่อเนื่องในการแก้ปัญหาการขาดแคลนแพทย์และการกระจายแพทย์ ช่วยขยายศักยภาพการให้บริการทางการแพทย์และสาธารณสุข เพิ่มขีดความสามารถในการแข่งขันและหารายได้ให้กับประเทศ จนนําประเทศไทยไปสู่การเป็น Medical Hub ได้
.
โครงการดังกล่าวมุ่งเน้นการพัฒนาหลักสูตรโดยใช้ "ชุมชนเป็นฐานการผลิต" ตั้งเป้าหมายมีอัตราแพทย์ต่อประชากรในภาพรวม 1 : 1,200 ภายในปีการศึกษา 76
.
สําหรับการรับนักศึกษานั้น แบ่งเป็น 3 กลุ่ม คือ
.
- กลุ่มลดความเหลื่อมล้ํา โดยรับนักศึกษาที่สําเร็จการศึกษาชั้น ม.6 ในพื้นที่ชายขอบ พื้นที่ขาดแคลน หรือนักเรียนที่มีภูมิลําเนาไม่อยู่ในเขตอําเภอเมือง
.
- กลุ่มสําเร็จการศึกษาระดับปริญญาตรี ข้าราชการสังกัด สป.สธ. ที่สําเร็จการศึกษาระดับ ป.ตรี สายวิทยาศาสตร์สุขภาพ
.
- กลุ่มแพทย์เพื่อชุมชนเป็นนักเรียนที่สําเร็จการศึกษาชั้น ม.6 ตามหลักเกณฑ์การรับเดิมของโครงการผลิตแพทย์เพื่อชาวชนบท
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. เดินหน้างานทันตสาธารณสุขสร้างสุขภาพช่องปากที่ดีแก่ประชาชน รองรับชีวิตวิถีใหม่
วันพฤหัสบดีที่ 23 กันยายน 2564
สธ. เดินหน้างานทันตสาธารณสุขสร้างสุขภาพช่องปากที่ดีแก่ประชาชน รองรับชีวิตวิถีใหม่
ปลัดกระทรวงสาธารณสุข มอบนโยบายการดําเนินงานด้านทันตสาธารณสุขดูแลสุขภาพช่องปากที่ดีแก่ประชาชน รองรับชีวิตวิถีใหม่ (New normal) ตั้งเป้า “คนไทยอายุ 80 ปี ควรมีฟันถาวรใช้งานได้อย่างน้อย 20 ซี่”
วันนี้ (23 กันยายน 2564) ที่สํานักงานปลัดกระทรวงสาธารณสุข กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดประชุมวิชาการ “มองมุมงานทันตสาธารณสุขใน 3 ทศวรรษ” พร้อมมอบนโยบายผ่านระบบออนไลน์ จัดโดยคณะกรรมการสมาพันธ์ทันตแพทย์กระทรวงสาธารณสุขแห่งประเทศไทย ซึ่งมีบุคลากรด้านทันตสาธารณสุขทุกภาคส่วน เข้าร่วมประชุมกว่า 5,000 คน เพื่อแลกเปลี่ยน ถ่ายทอดความรู้ประสบการณ์การทํางานทันตสาธารณสุขประจําปี และร่วมแสดงมุทิตาจิตต่อทันตบุคลากรผู้เกษียณอายุราชการประจําปี 2564
นายแพทย์เกียรติภูมิ กล่าวว่า จากสถานการณ์โควิด 19 ที่เกิดขึ้น ทําให้ประชาชนทุกกลุ่มวัยมีการเข้าถึงบริการค่อนข้างจํากัด กระทรวงสาธารณสุขจึงต้องหาแนวทางในการให้บริการเพื่อสอดคล้องกับวิถีชีวิตใหม่ (New normal) เดินหน้างานด้านทันตสาธารณสุขดูแลสุขภาพช่องปากประชาชนให้เหมาะสม ซึ่งในปีนี้องค์การอนามัยโลกยังได้กําหนดให้ประเด็นสุขภาพในช่องปากอยู่ในกลุ่มโรคไม่ติดต่อเรื้อรัง เพื่อช่วยสร้างองค์ความรู้แก่ประชาชน ในการดูแลปรับเปลี่ยนพฤติกรรม และสามารถป้องกันตนเองเบื้องต้นได้ โดยมีเป้าหมายสุขภาพช่องปากของคนไทยคือ “80/20” ผู้ที่มีอายุ 80 ปี ควรมีฟันถาวรที่ใช้บดเคี้ยวได้อย่างมีประสิทธิภาพ ใช้งานได้อย่างน้อย 20 ซี่
นายแพทย์เกียรติภูมิ กล่าวต่อว่า ทิศทางการพัฒนางานสุขภาพช่องปากประเทศไทย 2565 กระทรวงสาธารณสุข เน้นงาน 6 ด้าน ได้แก่สุขภาพช่องปากดีวิถีใหม่ ด้านHealth Literayสร้างการรอบรู้ให้ประชาชน มีพฤติกรรมสุขภาพช่องปากที่ดี ดูแลตนเองเบื้องต้นได้,ยกระดับระบบสุขภาพปฐมภูมิ และบริการเพิ่มประสิทธิภาพการเข้าถึงบริการ พร้อมรับส่งต่อหน่วยบริการสาธารณสุขทุกระดับอย่างไร้รอยต่อ,พัฒนาบริการสู่Digital dentistryใช้เทคโนโลยีนวัตกรรมดําเนินงานและให้บริการ,บูรณาการกับสุขภาพองค์รวมดูแลสุขภาพช่องปากทุกกลุ่มวัย โดยเฉพาะเด็กปฐมวัย กลุ่มเปราะบาง กลุ่มโรคเรื้อรัง,ด้านกําลังคนคุณภาพและเพียงพอพัฒนาและฝึกอบรมบุคลากรเพื่อรองรับระบบบริการทันตกรรมเฉพาะทางระดับจังหวัดและรองรับการแพทย์วิถีใหม่และลดปัจจัยเสี่ยงและสร้างสิ่งแวดล้อมที่เอื้อปฏิบัติงานแบบบูรณาการเครือข่าย และสร้างสิ่งแวดล้อมให้ปฏิบัติงานด้านทันตกรรมได้ดี
“ขอให้บุคลากรด้านทันตสาธารณสุขร่วมกันทํางานดูแลสุขภาพช่องปากคนไทยในทุกช่วงวัยของชีวิต ให้มีสุขภาพที่ดี เพื่อส่งผลให้มีคุณภาพชีวิตที่ดี กินดี อยู่ดี ร่างกายแข็งแรง สร้างความแข็งแรงให้ประเทศไทยและระบบเศรษฐกิจต่อไป” นายแพทย์เกียรติภูมิ กล่าว
******************************** 23 กันยายน 2564
รัฐบาลไทย-ข่าวทำเนียบรัฐบาล-ผู้ตรวจดีอีเอส ติดตามผลสำเร็จ ศูนย์ดิจิทัลชุมชน การบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) ในพื้นที่ จ.ตราด- จ.ระยอง
วันอังคารที่ 23 สิงหาคม 2565
ผู้ตรวจดีอีเอส ติดตามผลสําเร็จ ศูนย์ดิจิทัลชุมชน การบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) ในพื้นที่ จ.ตราด- จ.ระยอง
ผู้ตรวจดีอีเอส ติดตามผลสําเร็จ ศูนย์ดิจิทัลชุมชน การบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) ในพื้นที่ จ.ตราด- จ.ระยอง
เมื่อวันที่18 - 19สิงหาคม 2565 นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมพร้อมคณะลงพื้นที่ตรวจเยี่ยมและให้กําลังใจข้าราชการเจ้าหน้าที่กรมอุตุนิยมวิทยาณสถานีอุตุนิยมวิทยาระยองและจังหวัดตราดโดยได้เข้าพบหารือข้อราชการกับนายกัฬชัยเทพวรชัยรองผู้ว่าราชการจังหวัดตราดพร้อมทั้งประชุมร่วมกับหัวหน้าหน่วยงานสังกัดกระทรวงฯในพื้นที่เพื่อรับฟังสรุปผลการดําเนินงานสําคัญรวมทั้งปัญหา/อุปสรรคพร้อมให้กําลังใจและข้อเสนอแนะในการดําเนินงานต่างๆอาทิโครงการยกระดับศูนย์การเรียนICTชุมชนสู่ศูนย์ดิจิทัลชุมชนโครงการบริการอินเทอร์เน็ตสาธารณะสู่ชุมชนโครงการเน็ตประชารัฐ/เครือข่ายอาสาสมัครดิจิทัล(อสด.)โครงการจัดทําบัญชีข้อมูลภาครัฐ(GD Catalog)โครงการSmart Cityการขับเคลื่อนงานดิจิทัลเพื่อเศรษฐกิจและสังคมในระดับจังหวัดเป็นต้น
ในโอกาสเดียวกันนี้คณะของผู้ตรวจราชการฯกระทรวงดิจิทัลฯได้ตรวจเยี่ยมการดําเนินงานศูนย์ดิจิทัลชุมชนวิทยาลัยชุมชนตราดที่มีภารกิจในการจัดการศึกษาในระดับอุดมศึกษาที่ต่ํากว่าปริญญาตรีซึ่งศูนย์ฯมีการใช้ประโยชน์จากเครื่องมือและอุปกรณ์สนับสนุนศูนย์ดิจิทัลที่ได้รับจากกระทรวงฯในการให้บริการทางวิชาการส่งเสริมการเรียนรู้และการประกอบอาชีพของท้องถิ่นและชุมชนแก่นักศึกษาและประชาชนทั่วไปในพื้นที่ได้อย่างเต็มประสิทธิภาพจากนั้นได้เดินทางไปเยี่ยมชมโครงการสินค้าชุมชนของปณท.ณที่ทําการไปรษณีย์จังหวัดตราดโดยสินค้าออนไลน์บนwww.thailandpostmart.comของจังหวัดตราดมี14รายการ สินค้าที่ขึ้นชื่อคือน้ํามันเหลืองและผลไม้เช่นทุเรียนเงาะลองกองเป็นต้นและจุดสุดท้ายคณะได้เดินทางไปตรวจเยี่ยมโครงการเน็ตประชารัฐบ้านเปร็ดในหมู่๒ต.ห้วงน้ําขาวอ.เมืองจ.ตราดโดยชุมชนบ้านเปร็ดในตั้งอยู่แถบป่าชายเลนครอบคลุมพื้นที่กว้างขวางถึง12,000ไร่ซึ่งมีความอุดมสมบูรณ์เป็นอันดับที่2ของประเทศเป็นทั้งแหล่งไม้ใช้สอยพืชอาหารสมุนไพรแหล่งอาหารและแหล่งสร้างรายได้จุนเจือครอบครัวซึ่งประชาชนในพื้นที่ประกอบอาชีพเกษตรกรรมโดยเฉพาะการทําสวนและการประมงเป็นหลักและมีการค้นพบซากโครงกระดูกปลาวาฬอายุหลายร้อยปีซึ่งมีศักยภาพในการพัฒนาเป็นแหล่งท่องเที่ยวต่อไปได้โดยชาวบ้านและนักเรียนในพื้นที่มีการใช้ประโยชน์จากโครงการเน็ตประชารัฐในการประกอบกิจกรรมต่างๆของชุมชนได้เป็นอย่างดี
**************
รัฐบาลไทย-ข่าวทำเนียบรัฐบาล-ทีมนักตบสาวไทยเข้าขอบคุณลุงป้อม ช่วยเชียร์ เข้ารอบ VNL 2022 หนุนศูนย์วิทยาศาสตร์การกีฬา พัฒนาศักยภาพ
วันพุธที่ 6 กรกฎาคม 2565
ทีมนักตบสาวไทยเข้าขอบคุณลุงป้อม ช่วยเชียร์ เข้ารอบ VNL 2022 หนุนศูนย์วิทยาศาสตร์การกีฬา พัฒนาศักยภาพ
ทีมนักตบสาวไทยเข้าขอบคุณลุงป้อม ช่วยเชียร์ เข้ารอบ VNL 2022 หนุนศูนย์วิทยาศาสตร์การกีฬา พัฒนาศักยภาพ
วันนี้ 6 ก.ค.65 เวลา 16.30 น. นายสมพร ใช้บางยาง นายกสมาคมกีฬาวอลเลย์บอลแห่งประเทศไทย “โค้ชด่วน” นายดนัย ศรีวัชรเมธากุล หัวหน้าผู้ฝึกสอนวอลเลย์บอลหญิงทีมชาติไทย นําคณะนักกีฬาวอลเลย์บอลหญิงทีมชาติไทย อาทิ พรพรรณ เกิดปราชญ์ หัตถยา บํารุงสุข ชัชชุอร โมกศรี พิมพิชยา ก๊กรัมย์ และอัจฉราพร คงยศ เข้าเยี่ยมคารวะและขอบคุณ พล.อ.ประวิตร วงษ์สุวรรณ รองนายกรัฐมนตรี ในฐานะประธานคณะกรรมการโอลิมปิกแห่งประเทศไทยในพระบรมราชูปถัมภ์ เพื่อขอบคุณที่ให้กําลังใจ และให้การสนับสนุนกีฬาวอลเวย์บอลมาโดยตลอด โดยเฉพาะอย่ายิ่ง การสนับสนุนสร้างศูนย์วิทยาศาสตร์การกีฬาที่พัฒนาศักยภาพนักกีฬาในการแข่งขัน จนสามารถผ่านเข้ารอบ 8 ทีมสุดท้าย VNL 2022 ได้สําเร็จ ณ ห้องรับรอง ชั้น 1 ตึกบัญชาการ 1 ทําเนียบรัฐบาล
พลเอก ประวิตร กล่าวขอบคุณนักกีฬาวอลเลย์บอลหญิงทีมชาติไทยที่สามารถผ่านเข้ารอบ 8 ทีมสุดท้าย การแข่งขันวอลเลย์บอลเนชั่นลีก 2022 เป็นครั้งแรกได้สําเร็จ สร้างชื่อเสียงให้กับคนไทยและประเทศไทยไปทั้งโลก ทั้งได้กล่าวชื่นชมความตั้งใจ และความทุ่มเทในการแข่งขัน ถึงจะเป็นนักวอลเลย์เจนเนอเรชั่นใหม่ แต่ก็ไม่ได้ทําให้คนไทยทั้งประเทศผิดหวัง กลับได้รับคําชมจากนานาชาติอย่างมากมาย สามารถเป็นต้นแบบให้เยาวชนยุคใหม่นํามาพัฒนาตนเอง ทั้งนี้ พลเอก ประวิตร กล่าวต่อว่า ในฐานะที่ตนเองเป็นประธานบอร์ดการกีฬาแห่งประเทศไทยได้สนับสนุนให้มีการสร้างศูนย์วิทยาศาสตร์การกีฬา เพื่อใช้พัฒนานักกีฬาของไทยให้มีความเข้มแข็ง แข็งแรงและมีศักยภาพทัดเทียมนานาประเทศต่อไป
รัฐบาลไทย-ข่าวทำเนียบรัฐบาล-"กระทรวงวัฒนธรรมแถลงข่าวจัดงาน "ใต้ร่มพระบารมี ๒๔๐ ปีกรุงรัตนโกสินทร์” เทิดพระเกียรติ และน้อมรำลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช"
วันศุกร์ที่ 8 เมษายน 2565
"กระทรวงวัฒนธรรมแถลงข่าวจัดงาน "ใต้ร่มพระบารมี ๒๔๐ ปีกรุงรัตนโกสินทร์” เทิดพระเกียรติ และน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช"
ในวันพฤหัสบดีที่ ๗ เมษายน ๒๕๖๕ พลอากาศตรีหญิง สุมนา จุลโมก ผู้แทนปลัดกระทรวงกลาโหม ได้เดินทางไปร่วมงานแถลงข่าวใต้ร่มพระบารมี ๒๔๐ ปี กรุงรัตนโกสินทร์
ณ ห้องนิทรรศการ Gallery (G5) ชั้น ๑ หอศิลป์แห่งชาติ กระทรวงวัฒนธรรม โดยภายในงานมีการแสดงแสง สี เสียง และสื่อผสม การแสดงหุ่นละครเล็ก จากคณะโจหลุยส์ รวมทั้งการเปิดบูธนิทรรศการชุมชน และผลิตภัณฑ์สินค้าจากชุมชนต่างๆ เช่น ชุมชนคุณธรรมบ้านเต็มรัก จ.นนทบุรี ชุมชนเครือข่ายวัฒนธรรมวัดป่าธรรมดา จ.นครราชสีมา
สําหรับงาน ใต้ร่มพระบารมี ๒๔๐ ปี กรุงรัตนโกสินทร์ มีกําหนดจัดขึ้นระหว่างวันที่ ๒๐ – ๒๔ เมษายน ๒๕๖๕ ณ บริเวณรอบเกาะรัตนโกสินทร์ กรุงเทพมหานคร เพื่อเทิดพระเกียรติ และน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช พระปฐมกษัตริย์แห่งพระบรมราชจักรีวงศ์ และพระมหากษัตริย์ทุกพระองค์ในพระบรมราชจักรีวงศ์ รวมทั้งร่วมฉลองเนื่องในวาระครบ ๒๔๐ปี แห่งการสถาปนากรุงรัตนโกสินทร์ โดยนํากิจกรรมทางศาสนา ศิลปะ และวัฒนธรรมในทุกมิติมานําเสนอให้คนในสังคมได้เรียนรู้ประวัติศาสตร์แห่งกรุงรัตนโกสินทร์ และความหลากหลายทางวัฒนธรรมสังคมไทย
#กลาโหม135ปี
รัฐบาลไทย-ข่าวทำเนียบรัฐบาล-“กอช. เชิญชวนผู้ปกครองออมเงินให้บุตรหลานตั้งแต่อายุ 15 ปี มีเงินล้านไว้ใช้ในอนาคต”
วันจันทร์ที่ 18 เมษายน 2565
“กอช. เชิญชวนผู้ปกครองออมเงินให้บุตรหลานตั้งแต่อายุ 15 ปี มีเงินล้านไว้ใช้ในอนาคต”
กอช. เชิญชวนผู้ปกครองออมเงินให้บุตรหลาน หรือน้องๆ นักเรียนมัธยมศึกษา อายุตั้งแต่ 15 ปีขึ้นไป ที่มีสิทธิสมัครเป็นสมาชิก กอช. เพื่อวางแผนความมั่นคงการเงินในอนาคต เดือนละ 1,100 บาท หรือไม่เกิน 13,200 บาทต่อปี พร้อมรับเงินสมทบเพิ่มจากรัฐตามช่วงอายุ
กองทุนการออมแห่งชาติ หรือ กอช. เชิญชวนผู้ปกครองออมเงินให้บุตรหลาน หรือน้องๆ นักเรียนมัธยมศึกษา อายุตั้งแต่ 15 ปีขึ้นไป ที่มีสิทธิสมัครเป็นสมาชิก กอช. เพื่อวางแผนความมั่นคงการเงินในอนาคต เดือนละ 1,100 บาท หรือไม่เกิน 13,200 บาทต่อปี พร้อมรับเงินสมทบเพิ่มจากรัฐตามช่วงอายุ สูงสุดไม่เกิน 1,200 บาทต่อปี ผู้ที่สนใจตรวจสอบสิทธิ์และคุณสมบัติก่อนการสมัครสมาชิกได้ที่แอปพลิเคชัน “กอช.” สอบถามข้อมูลได้ที่สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ปกครองออมเงินให้บุตรหลาน หรือ น้องๆ นักเรียนมัธยมศึกษาอายุตั้งแต่ 15 ปีขึ้นไป วางแผนความมั่นคงทางการเงินในอนาคต เดือนละ 1,100 บาท หรือปีละไม่เกิน 13,200 บาท พร้อมรับเงินสมทบเพิ่มจากรัฐในเดือนถัดไปตามช่วงอายุ สูงสุด 1,200 บาทต่อปีหรือคิดเปรียบเทียบเป็นอัตราดอกเบี้ยเงินฝากประจําสูงสุดประมาณ 9% ทั้งนี้เมื่อสมาชิกออมจนถึงอายุ 60 ปีบริบูรณ์ จะมีเงินรวมในบัญชีประมาณ 1.5 ล้านบาท โดยจะได้รับจาก กอช. เป็นเงินบํานาญเดือนละประมาณเจ็ดพันกว่าบาท
สําหรับผู้ที่สนใจสามารถคํานวณเงินบํานาญ ตรวจสอบสิทธิ และสมัครสมาชิก ได้ที่แอปพลิเคชัน กอช. หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ครม. ยกเลิกกฎหมาย “เช็คเด้ง” มีผลหลังประกาศในราชกิจจาฯ 120 วัน ปรับโทษใหม่เป็น ตั้งใจฉ้อโกงรับโทษอาญา ไม่เจตนาใช้ฟ้องทางแพ่ง
วันจันทร์ที่ 27 มิถุนายน 2565
ครม. ยกเลิกกฎหมาย “เช็คเด้ง” มีผลหลังประกาศในราชกิจจาฯ 120 วัน ปรับโทษใหม่เป็น ตั้งใจฉ้อโกงรับโทษอาญา ไม่เจตนาใช้ฟ้องทางแพ่ง
.....
ที่ประชุม ครม. (21 มิ.ย. 65) เห็นชอบยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 มีวัตถุประสงค์เพื่อส่งเสริมการใช้เช็คในการทําธุรกรรม และกําหนดให้การใช้เช็คที่ไม่ชอบด้วยกฎหมายหรือมีลักษณะหลอกลวงเป็นการกระทําความผิดทางอาญา
.
แต่เดิมกฎหมายกําหนดความผิด สําหรับการใช้เช็คที่ไม่ชอบด้วยกฎหมายในลักษณะที่เป็นการหลอกลวง มีโทษปรับไม่เกิน 6,000 บาท หรือจําคุกไม่เกิน 1 ปี หรือทั้งจําทั้งปรับ ซึ่งไม่สอดคล้องกับมาตรา 77 ของรัฐธรรมนูญแห่งราชอาณาจักรไทย ที่กําหนดหลักการให้พึงกําหนดโทษทางอาญาเฉพาะความผิดร้ายแรง และไม่สอดคล้องกับกติการะหว่างประเทศ ว่าด้วยสิทธิพลเมืองและสิทธิทางการเมืองในข้อ 11 ที่กําหนดให้บุคคลจะถูกจําคุกเพียง เพราะเหตุว่าไม่สามารถปฏิบัติการชําระหนี้ตามสัญญาไม่ได้
.
โดยกฎหมายดังกล่าว จะมีผลใช้บังคับเมื่อพ้นกําหนด 120 วัน นับแต่วันประกาศในราชกิจจานุเบกษาเป็นต้นไป ทั้งนี้หากลูกหนี้สั่งจ่ายเช็คโดย “ไม่มีเจตนาทุจริต” แต่เช็คไม่สามารถขึ้นเงินได้ เช่น เงินในบัญชีของลูกหนี้ไม่เพียงพอ เป็นต้น เจ้าหนี้สามารถฟ้องผิดสัญญา “ทางแพ่ง” ได้เพื่อบังคับให้ลูกหนี้ใช้เงินตามเช็คนั้น
.
แต่กรณีลูกหนี้ “มีเจตนาทุจริต” เพื่อไม่ให้เจ้าหนี้ได้รับเงิน อาจเข้าข่ายเป็นความผิดอาญาตามกฎหมายอื่นได้ เช่น ความผิดฐานฉ้อโกง ตามประมวลกฎหมายอาญา มาตรา 341 มีโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คานสะพานร่วง! ทำลูกจ้างเสียชีวิตและบาดเจ็บ รมว.เฮ้ง ส่งทีมเฉพาะกิจลงพื้นที่ช่วยเหลือและหาสาเหตุทันที
วันจันทร์ที่ 1 สิงหาคม 2565
คานสะพานร่วง! ทําลูกจ้างเสียชีวิตและบาดเจ็บ รมว.เฮ้ง ส่งทีมเฉพาะกิจลงพื้นที่ช่วยเหลือและหาสาเหตุทันที
รมว. แรงงานห่วงลูกจ้างประสบอุบัติเหตุถูกคานสะพานทับเสียชีวิตและได้รับบาดเจ็บ ส่งทีมเฉพาะกิจ และหน่วยงานสังกัดกระทรวงแรงงานลงพื้นที่ช่วยเหลือลูกจ้างให้ได้รับสิทธิตามกฎหมาย พร้อมทั้งตรวจสอบหาสาเหตุการเกิดอุบัติเหตุทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสื่อมวลชนเสนอข่าวคานสะพานร่วง ทําลูกจ้างเสียชีวิตและบาดเจ็บ นั้น ในวันนี้ ( 1 สิงหาคม 2565 ) ผมได้สั่งการให้คณะทํางานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทํางาน กรณีร้ายแรง ลงพื้นที่ตรวจสอบหาสาเหตุการเกิดอุบัติเหตุ พร้อมทั้งประสานหน่วยงานในสังกัดกระทรวงแรงงานให้ความช่วยเหลือลูกจ้างตามภารกิจของแต่ละหน่วยงาน เพื่อให้ลูกจ้างได้รับสิทธิตามกฎหมายโดยเร็ว สําหรับนายจ้าง ผมได้สั่งการให้กรมสวัสดิการและคุ้มครองแรงงาน มอบหมายพนักงานตรวจความปลอดภัย สํานักงานสวัสดิการและคุ้มครองแรงงานจังหวัดสมุทรสาคร และศูนย์ความปลอดภัยในการทํางานเขต 7 ดําเนินการตามขั้นตอนของกฎหมายด้วย อย่างไรก็ตาม ผมต้องขอความร่วมมือให้นายจ้าง และลูกจ้างปฏิบัติตามกฎหมายความปลอดภัยในการทํางานและกฎกระทรวงที่เกี่ยวข้องอย่างเคร่งครัด เพื่อป้องกันการสูญเสียที่เกิดจากอุบัติเหตุหรืออุบัติภัยจากการทํางาน
นางสาวปรียานันท์ ลิขิตศานต์ ผู้ตรวจราชการกรมสวัสดิการและคุ้มครองแรงงาน ในฐานะคณะทํางานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทํางาน กรณีร้ายแรง กล่าวเพิ่มเติมว่า คณะทํางานเฉพาะกิจฯ พร้อมด้วยหน่วยงานในสังกัดกระทรวงแรงงานได้ลงพื้นที่ตรวจสอบสถานที่เกิดเหตุ โดยในวันที่ 9 สค. 2565 พนักงานตรวจความปลอดภัย สํานักงานสวัสดิการและคุ้มครองแรงงานจังหวัดสมุทรสาคร และศูนย์ความปลอดภัยในการทํางานเขต 7 จะได้เชิญผู้ที่เกี่ยวข้องมาพบเพื่อสอบข้อเท็จจริงและสาเหตุของการเกิดอุบัติเหตุดังกล่าว ว่ามีการฝ่าฝืนหรือไม่ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงที่เกี่ยวข้องหรือไม่ หากพบว่ามีการฝ่าฝืนหรือปฏิบัติไม่ถูกต้องจะดําเนินการตามขั้นตอนของกฎหมายต่อไป
รัฐบาลไทย-ข่าวทำเนียบรัฐบาล-"กลาโหมจัดกิจกรรม "เราทำความ ดี ด้วยหัวใจ" ปรับปรุงภูมิทัศน์บริเวณโดยรอบศาลาว่าการกลาโหมจนถึงปากคลองตลาดให้สวยงาม"
วันอังคารที่ 18 มกราคม 2565
"กลาโหมจัดกิจกรรม "เราทําความ ดี ด้วยหัวใจ" ปรับปรุงภูมิทัศน์บริเวณโดยรอบศาลาว่าการกลาโหมจนถึงปากคลองตลาดให้สวยงาม"
สํานักงานปลัดกระทรวงกลาโหม ได้จัดกิจกรรมโครงการจิตอาสาพัฒนา “เราทําความ ดี ด้วยหัวใจ”
กิจกรรมทําความสะอาดและปรับปรุงภูมิทัศน์บริเวณพื้นที่ปากคลองตลาด ตลาดยอดพิมาน และการขุดลอกคลองคูเมืองเดิม ระหว่างวันที่ ๑๑ - ๑๔ และวันที่ ๑๗ มกราคม ๒๕๖๕ โดยมีการจัดกิจกรรมฯ ประกอบด้วย กิจกรรมขุดลอกคลองคูเมืองเดิม ระหว่างวันที่ ๑๑ - ๑๔ มกราคม ๒๕๖๕
โดยใช้เรือผลักดันโคลน จํานวน ๑ ลํา ดําเนินการขุดลองคลองคูเมืองเดิม ตั้งแต่ โรงแรมรัตนโกสินทร์ ถึง ปากคลองตลาด และ กิจกรรมทําความสะอาด เก็บขยะตัดแต่งกิ่งไม้ ฉีดล้างรางระบายน้ํา ท่อระบายน้ํา และปรับปรุงภูมิทัศน์บริเวณพื้นที่ปากคลองตลาด ตลาดยอดพิมาน และขุดลอกคลองคูเมืองเดิม โดยใช้เรือผลักดันโคลนจํานวน ๑ ลํา และเรือผลักดันน้ําจากกองทัพเรือ จํานวน ๒ ลํา ในวันจันทร์ที่ ๑๗ มกราคม ๒๕๖๕ โดยมีกําลังพลจิตอาสาจากหน่วยขึ้นตรงสํานักงานปลัดกระทรวงกลาโหม ส่วนราชการต่าง ๆ และประชาชนจิตอาสาในพื้นที่เข้าร่วมกิจกรรมกว่า ๙๐๐ คน
ในการนี้ พลเอก วรเกียรติ รัตนานนท์ ปลัดกระทรวงกลาโหมได้ตรวจเยี่ยมการจัดกิจกรรมดังกล่าว ซึ่งผลการปฏิบัติเป็นไปด้วยความเรียบร้อย นอกจากนี้ ยังเป็นการแสดงออกถึงพลังความสามัคคีของข้าราชการสํานักงานปลัดกระทรวงกลาโหมกับส่วนราชการต่าง ๆ รวมทั้งประชาชนจิตอาสาในพื้นที่ เพื่อสุขอนามัยที่ดี เสริมสร้างภาพลักษณ์และยกระดับคุณภาพชีวิตของข้าราชการและประชาชนต่อไป
#จิตอาสา
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ
รัฐบาลไทย-ข่าวทำเนียบรัฐบาล-ครม. เห็นชอบขยายกลุ่มเป้าหมายโครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย ไม่ว่านับถือศาสนาใดก็ได้รับทุนการศึกษา
วันอังคารที่ 18 มกราคม 2565
ครม. เห็นชอบขยายกลุ่มเป้าหมายโครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย ไม่ว่านับถือศาสนาใดก็ได้รับทุนการศึกษา
ครม. เห็นชอบขยายกลุ่มเป้าหมายโครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย ไม่ว่านับถือศาสนาใดก็ได้รับทุนการศึกษา
วันที่ 18 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 มกราคม 2565 ว่า ครม.เห็นชอบปรับรายละเอียดโครงการจัดส่งนักศึกษาชาวไทยที่นับถือศาสนาอิสลาม จังหวัดชายแดนภาคใต้ เข้าศึกษาต่อมหาวิทยาลัย (ระยะที่ 10) พ.ศ.2562 – 2566 ตามที่กระทรวงมหาดไทยเสนอ โดยเปลี่ยนชื่อโครงการเป็น “โครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย” และปรับเปลี่ยนกลุ่มเป้าหมายผู้ได้รับทุนอุดหนุนการศึกษา จากนักศึกษาชาวไทยมุสลิมจังหวัดชายแดนภาคใต้ เป็นกลุ่มผู้ได้รับความเสียหายหรือได้รับผลกระทบจากเหตุการณ์ความไม่สงบ ไม่ว่าจะนับถือศาสนาใดในจังหวัดชายแดนภาคใต้ เพื่อขยายโอกาสทางการศึกษาให้ครอบคลุมกลุ่มผู้ได้ผลกระทบมากขึ้น ทั้งนี้ ผู้รับทุนการศึกษาจะต้องไม่รับทุนการศึกษาอื่นซ้ําซ้อนในปีการศึกษาเดียวกัน
ส่วนรายละเอียดอื่นๆ ของโครงการยังเดิม คือ จัดสรรทุนการศึกษาระดับปริญญาตรี จํานวน 44 ทุน ในสาขาวิชาวิทยาศาสตร์ จํานวน 27 ทุน (ทุนละ 40,000 บาท/ปี) และสาขาวิชาสังคมศาสตร์ จํานวน 17 ทุน (ทุนละ 30,000 บาท/ปี) โดยจัดสรรทุนให้กับนักศึกษาเป็นรายจังหวัด ได้แก่ จังหวัดปัตตานี 12 คน จังหวัดนราธิวาส 13 คน จังหวัดยะลา 8 คน จังหวัดสตูล 7 คน และจังหวัดสงขลา เฉพาะ อําเภอจะนะ อําเภอเทพา อําเภอนาทวี และ อําเภอสะบ้าย้อย 4 คน ซึ่งจะได้เข้าศึกษาในมหาวิทยาลัยของรัฐหรือในกํากับของรัฐ 9 แห่ง ได้แก่ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยขอนแก่น มหาวิทยาลัยเชียงใหม่ มหาวิทยาลัยธรรมศาสตร์ มหาวิทยาลัยมหิดล มหาวิทยาลัยศิลปากร มหาวิทยาลัยศรีนครินทรวิโรฒ และ มหาวิทยาลัยสงขลานครินทร์ และได้ทําบันทึกความเข้าใจกับมหาวิทยาลัยเพิ่มอีก 3 แห่ง เมื่อปี 2564 ได้แก่ มหาวิทยาลัยเทคโนโลยีสุรนารี มหาวิทยาลัยนเรศวร และ มหาวิทยาลัยแม่ฟ้าหลวง ทั้งนี้ ผู้รับทุนเมื่อสําเร็จการศึกษาแล้ว จะต้องกลับไปปฏิบัติราชการในพื้นที่จังหวัดชายแดนภาคใต้เป็นเวลาไม่น้อยกว่า 3 ปี เพื่อกลับมาพัฒนาพื้นที่บ้านเกิดของตนเอง
นางสาวรัชดา กล่าวเพิ่มเติมว่า การปรับเปลี่ยนกลุ่มเป้าหมายโครงการในครั้งนี้ จะเป็นการขยายโอกาสทางการศึกษาให้กับผู้ที่ได้รับความเสียหายหรือได้รับผลกระทบจากความไม่สงบ ให้สามารถเข้าศึกษาต่อในระดับอุดมศึกษาของรัฐได้เป็นกรณีพิเศษ รวมทั้งผู้สําเร็จการศึกษาจะได้กลับไปปฏิบัติงานในภูมิลําเนาของตนเอง ได้มีส่วนร่วมในการพัฒนาพื้นที่อันเป็นการแก้ไขปัญหาด้านสังคมจิตวิทยา การศึกษา รวมถึงปัญหาจังหวัดชายแดนภาคใต้ด้วย
-----------------------
รัฐบาลไทย-ข่าวทำเนียบรัฐบาล-รมว.สุชาติ ส่ง 'ที่ปรึกษา' เปิดงานวันแรงงานแห่งชาติ จ.เพชรบุรี ปี 2565 รวมพลังแรงงานต้านยาเสพติด ร่วมจิตอาสาพัฒนาอาราม
วันศุกร์ที่ 29 เมษายน 2565
รมว.สุชาติ ส่ง 'ที่ปรึกษา' เปิดงานวันแรงงานแห่งชาติ จ.เพชรบุรี ปี 2565 รวมพลังแรงงานต้านยาเสพติด ร่วมจิตอาสาพัฒนาอาราม
. .
เมื่อวันที่ 29 เมษายน 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานในพิธีเปิดงานวันแรงงานแห่งชาติจังหวัดเพชรบุรี ประจําปี 2565 ณ วัดสุทธาวาส (วัดใหม่สะพานสูง) ตําบลบางครก อําเภอบ้านแหลม จังหวัดเพชรบุรี โดยมี นายชาญชัย อุ้มนุช นายกองค์การบริหารส่วนตําบลบางครก หัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรี และประธานสหภาพชลประทานซีเมนต์ชะอํา เข้าร่วมในครั้งนี้ด้วย
นางธิวัลรัตน์ กล่าวว่า วันที่ 1 พฤษภาคมของทุกปี เป็นวันแรงงานแห่งชาติ ซึ่งเป็นวันสําคัญที่นานาประเทศทั่วโลกให้การยอมรับ เนื่องจากเป็นวันที่เตือนใจให้รําลึกถึงความสําคัญของพี่น้องผู้ใช้แรงงาน ซึ่งเป็นปัจจัยสําคัญหนึ่งที่ก่อให้เกิดผลผลิต พลังของผู้ใช้แรงงานจะแฝงอยู่ในผลผลิตทุกชิ้น จึงถือได้ว่าแรงงานมีส่วนสําคัญในการขับเคลื่อน และสร้างความมั่นคงให้แก่เศรษฐกิจ รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรีและท่านสุชาติ ชมกลิ่น รัฐมนตรีว่าการกระทรวงแรงงาน ได้ตระหนักถึงความสําคัญของพี่น้องผู้ใช้แรงงานทุกคน ทุกภาคส่วน ทั้งแรงงานในระบบ แรงงานนอกระบบ หรือแรงงานคนพิการ และมุ่งมั่นที่จะยกระดับคุณภาพชีวิตของพี่น้องแรงงานให้มีรายได้สูงขึ้นได้รับการปฏิบัติที่เป็นธรรม มีหลักประกันทางสังคมที่มั่นคง รวมทั้งมีความปลอดภัยและอาชีวอนามัยในการทํางานที่ดีตามมาตรฐานสากล
นางธิวัลรัตน์ กล่าวต่อว่า การจัดกิจกรรมในครั้งนี้เพื่อให้ทุกภาคส่วนได้ตระหนักถึงความสําคัญของผู้ใช้แรงงาน ที่มีส่วนในการพัฒนาเศรษฐกิจของประเทศให้เจริญก้าวหน้า และเปิดโอกาสให้ผู้ใช้แรงงานได้ร่วมเฉลิมฉลองในวันแรงงานแห่งชาติ มีการทํากิจกรรมร่วมกัน เสริมสร้างความสัมพันธ์อันดีระหว่างนายจ้าง ลูกจ้าง ภาคราชการ และรัฐวิสาหกิจ ทั้งในระบบทวิภาคี ไตรภาคี รวมทั้งให้นายจ้าง เจ้าของสถานประกอบกิจการ ได้รับรู้ถึงสถานการณ์ด้านปัญหายาเสพติด ซึ่งจะนําไปสู่กระบวนการกําหนดนโยบายและสนับสนุนให้มีการป้องกัน และแก้ไขปัญหายาเสพติดในสถานประกอบกิจการ เพื่อให้ผู้ใช้แรงงานมีสุขภาพแข็งแรง และมีคุณภาพชีวิตที่ดีในสังคม ทั้งนี้ ปัจจุบันจังหวัดเพชรบุรีมีสถานประกอบการตั้งอยู่ในพื้นที่จํานวน 4,003 แห่ง มีลูกจ้างจํานวน 68,440 คน ได้ร่วมกันจัดงานในวันนี้ ภายใต้ชื่องาน “เพชรบุรีรวมพลังแรงงานต้านยาเสพติด ร่วมจิตอาสาพัฒนาอาราม” กิจกรรมในงานประกอบด้วย การรวมพลังต่อต้านยาเสพติด การถวายสังฆทานแด่ท่านเจ้าอาวาส การปลูกต้นไม้ประจําจังหวัด การปรับปรุงพัฒนาภูมิทัศน์บริเวณวัด และกิจกรรมอื่น ๆ
"กระทรวงแรงงาน ขอขอบคุณพี่น้องผู้ใช้แรงงานในทุกสาขาอาชีพ ที่ได้ช่วยกันทํางานในหน้าที่รับผิดชอบอย่างเข้มแข็ง เพื่อพัฒนาเศรษฐกิจและสังคมของจังหวัดเพชรบุรี ตลอดจนการร่วมกันทํากิจกรรมต่าง ๆ เพื่อสร้างความสมานฉันท์ทําให้เกิดความปรองดองในกลุ่มพี่น้องผู้ใช้แรงงาน ทั้งนี้ กระทรวงแรงงาน พร้อมที่จะให้การสนับสนุนและส่งเสริมการจัดกิจกรรมต่าง ๆ อย่างเต็มที่ ซึ่งการจัดกิจกรรมต่าง ๆ ในครั้งนี้เป็นไปตามมาตรการป้องกันการแพร่ระบาดของโรคโควิด - 19 อย่างเคร่งครัด " นางธิวัลรัตน์ กล่าวตอนท้าย
รัฐบาลไทย-ข่าวทำเนียบรัฐบาล-ไอแบงก์ จัดแพ็กเกจรีบ้าน ได้รีบัตร พร้อมรวมหนี้สินเชื่อบุคคล อัตรากำไรเริ่มต้น 2.00 % ต่อปี
วันพฤหัสบดีที่ 28 เมษายน 2565
ไอแบงก์ จัดแพ็กเกจรีบ้าน ได้รีบัตร พร้อมรวมหนี้สินเชื่อบุคคล อัตรากําไรเริ่มต้น 2.00 % ต่อปี
ไอแบงก์ออกแพ็กเกจผลิตภัณฑ์สินเชื่อเพื่อรีไฟแนนซ์ที่อยู่อาศัย คิดอัตรากําไรพิเศษเริ่มต้น 2.00 % ต่อปี  ให้วงเงินสูงสุด 20 ลบ. พร้อมกับรีไฟแนนซ์หนี้บัตรเครดิต หรือสินเชื่อบุคคลจากสถาบันการเงินอื่น ให้วงเงินสูงสุด 5 ลบ. ผ่อนได้นานสูงสุด 35 ปี
ธนาคารอิสลามแห่งประเทศไทย (ไอแบงก์) ออกแพ็กเกจผลิตภัณฑ์สินเชื่อเพื่อรีไฟแนนซ์ที่อยู่อาศัย คิดอัตรากําไรพิเศษเริ่มต้น 2.00 % ต่อปี ให้วงเงินสูงสุด 20 ล้านบาท พร้อมกับรีไฟแนนซ์หนี้บัตรเครดิต หรือสินเชื่อบุคคลจากสถาบันการเงินอื่น ให้วงเงินสูงสุด 5 ล้านบาท ผ่อนได้นานสูงสุด 35 ปี ฟรี! ค่าธรรมเนียม Front End Fee และค่าประเมินราคาหลักประกัน
สินเชื่อเพื่อรีไฟแนนซ์ที่อยู่อาศัย หรือสินเชื่อเพื่อไถ่ถอนที่อยู่อาศัยจากสถาบันการเงินอื่น ไม่ว่าจะเป็นที่อยู่อาศัยประเภท บ้านเดี่ยว บ้านแฝด ทาวน์เฮ้าส์ ทาวน์โฮม ห้องชุดในอาคาร อาคารพาณิชย์ และโฮมออฟฟิศ ก็ให้วงเงินสูงสุด 20 ล้านบาท ผ่อนชําระได้นานถึง 35 ปี อัตรากําไรเริ่มต้นในกรณีทําประกันตะกาฟุลคุ้มครองวงเงินสินเชื่อ MRTA/MLTA ตามเงื่อนไขของธนาคาร เท่ากับร้อยละ 2.00 % ต่อปี ในปีแรก หรือผ่อนเพียงล้านละ 3,400 บาทต่อเดือน (ปีแรก)
นอกจากรีไฟแนนซ์บ้านแล้ว สําหรับแพ็กเกจนี้ลูกค้ายังสามารถขอสินเชื่อที่เกี่ยวเนื่องกับที่อยู่อาศัยพ่วงกันได้ เช่น รีไฟแนนซ์บัตรเครดิต/สินเชื่อบุคคลจากสถาบันการเงินอื่น หรือเพื่อชําระเงินสมทบตะกาฟุล MRTA/MLTA ให้วงเงินสูงสุด 5 ล้านบาท ผ่อนนานสูงสุด 35 ปี คิดอัตรากําไร SPRL-2.50 % ต่อปี ตลอดอายุสัญญา (ปัจจุบัน SPRL = 7.40 % ต่อปี) หรือผ่อนเพียงล้านละ 5,200 บาท ต่อเดือน พร้อมกันนี้ รับสิทธิพิเศษ ฟรีค่าธรรมเนียม Front-end-Fee และฟรีค่าประเมินราคาหลักประกันสูงสุดไม่เกิน 4,000 บาท (โดยให้ลูกค้าสํารองจ่ายค่าประเมินไปก่อนและสามารถขอชดเชยหลังจากเบิกใช้สินเชื่อกับธนาคาร)
ผู้สนใจสามารถติดต่อสอบถามที่ไอแบงก์ ทุกสาขาทั่วประเทศ ตั้งแต่วันนี้ – วันที่ 31 ธันวาคม 2565 หรือสอบถามข้อมูลเพิ่มเติมได้ที่ iBank Call center 1302
*หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจภาพรวม ครม./รมว. ชี้แจงสภาอภิปรายทั่วไป ย้ำไม่ต้องการสร้างความแตกแยก ยอมรับห่วงใยทุกปัญหาที่ส่งผลกระทบต่อพี่น้องประชาชน
วันศุกร์ที่ 18 กุมภาพันธ์ 2565
โฆษกรัฐบาลเผย นายกฯ พอใจภาพรวม ครม./รมว. ชี้แจงสภาอภิปรายทั่วไป ย้ําไม่ต้องการสร้างความแตกแยก  ยอมรับห่วงใยทุกปัญหาที่ส่งผลกระทบต่อพี่น้องประชาชน
โฆษกรัฐบาลเผย นายกฯ พอใจภาพรวม ครม./รมว. ชี้แจงสภาอภิปรายทั่วไป ย้ําไม่ต้องการสร้างความแตกแยก  ยอมรับห่วงใยทุกปัญหาที่ส่งผลกระทบต่อพี่น้องประชาชน
วันนี้ 18 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกลาโหม พอใจภาพรวมการประชุมสภาผู้แทนราษฎร เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ในวันแรก (17 ก.พ. 65) ซึ่ง ครม./รัฐมนตรีสามารถชี้แจงตอบคําถามของ ส.ส. ด้วยข้อมูลที่ชัดเจน พร้อมฝากขอบคุณทุกเสียงสะท้อนที่ชื่นชมนายกรัฐมนตรีที่มีการเตรียมตัว เตรียมพร้อมข้อมูลชี้แจงในรัฐสภามาอย่างดี ซึ่งนายกรัฐมนตรี ย้ําไม่ต้องการสร้างความแตกแยก ซึ่งการประชุมสภาผู้แทนราษฎร ตามมาตร 152 ในวันที่ 17-18 ก.พ. 65 เพื่อซักถามข้อเท็จจริงหรือเสนอแนะปัญหาต่อคณะรัฐมนตรี ดังนั้น อะไรดีก็รับฟัง เมื่อไม่ดี ก็ตรวจสอบ ขอให้มั่นใจว่า นายกรัฐมนตรีตั้งใจแก้ปัญหาที่ส่งผลกระทบต่อประชาชนทุกเรื่อง ให้สอดคล้องกับการใช้จ่ายงบประมาณ ตามกรอบวงเงินและกฎหมายที่มีอยู่
นายธนกร กล่าวว่า ช่วงหนึ่งในระหว่างการประชุมวานนี้ นายกรัฐมนตรียังกล่าวการแก้ปัญหาราคาพลังงานที่เพิ่มสูงขึ้น โดยให้ตรึงราคาขายปลีกน้ํามันดีเซลทุกประเภทไม่ให้เกิน 30 บาทต่อลิตร ตรึงราคาก๊าซหุงต้มขนาดถัง 15 กก. ที่ 318 บาทต่อถัง ซึ่งราชกิจจานุเษกษา ได้เผยแพร่กฎกระทรวง กําหนดพิกัดอัตราภาษีสรรพสามิต (ฉบับที่ 19) พ.ศ. 2565 ลดภาษีสรรพสามิตน้ํามันดีเซลไม่เกิน 3 บาทต่อลิตร มีผลแล้วถึงวันที่ 20 พฤษภาคม 65 ส่งผลให้ราคาน้ํามันขายปลีกปรับตัวลง ตั้งแต่วันนี้ ///
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐเร่งจ่ายเงินเยียวยานักเรียนคืบหน้า 87.80%เกือบ11ล้านคน ตามข้อสั่งการ”นายกฯ”
วันพุธที่ 29 กันยายน 2564
โฆษกรัฐบาลเผย รัฐเร่งจ่ายเงินเยียวยานักเรียนคืบหน้า 87.80%เกือบ11ล้านคน ตามข้อสั่งการ”นายกฯ”
โฆษกรัฐบาลเผย รัฐเร่งจ่ายเงินเยียวยานักเรียนคืบหน้า 87.80%เกือบ11ล้านคน ตามข้อสั่งการ”นายกฯ”  ขณะที่ ศธ+สธ เตรียมฉีดวัคซีนไฟเซอร์ให้กับเด็กนักเรียนแสดงความจํานงแล้ว 71.67%
วันนี้ (29 ก.ยง64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานความคืบหน้า การเยียวยานักเรียน ตามที่คณะรัฐมนตรีมีมติเห็นชอบและอนุมัติงบประมาณเพื่อสนับสนุนเยียวยาและลดผลกระทบทางการศึกษา ให้กับสถานศึกษา ครูผู้สอน นักเรียน และผู้ปกครอง เมื่อวันที่ 27 กรกฎาคม 2564 ที่ผ่านมา มีวงเงิน 23,000 ล้านบาท ด้วยการเยียวยานักเรียนทุกคน ทุกสังกัด คนละ 2,000 บาท ผู้ปกครองรับเงินเต็มจํานวนโดยไม่หักค่าใช้จ่ายใด ๆ เพื่อช่วยบรรเทาภาระค่าใช้จ่ายด้านการศึกษา ให้แก่นักเรียนนักศึกษาที่กําลังศึกษาอยู่ในสถานศึกษาสังกัด กระทรวงศึกษาธิการทั้งภาครัฐและเอกชน รวมถึงสถานศึกษานอกสังกัดกระทรวงศึกษาธิการตั้งแต่ระดับชั้นอนุบาล-ม.6 และอาชีวศึกษา ประจําภาคเรียนที่ 1 ปีการศึกษา 2564 โดยนางสาวตรีนุช เทียนทอง รัฐมนตรีว่าการกระทรวงศึกษาธิการ รายงานการดําเนินการจ่ายเงินเยียวยาครอบคลุมเด็กนักเรียนทั้งในและนอกสังกัดกระทรวงศึกษาธิการไปแล้วทั้งสิ้น 10,952,000 ล้านคน จากเป้าหมาย 11 ล้านคน คิดเป็น 87.80% โดยโรงเรียนในสังกัดกระทรวงศึกษาธิการได้รับทั้งหมด 97.75% ที่เหลือได้ทยอยดําเนินการส่งมอบต่อเนื่อง เพื่อให้เป็นไปตามเจตนารมณ์ของนายกรัฐมนตรีที่ต้องการช่วยลดภาระค่าใช้ผู้ปกครองในช่วงการแพร่ระบาดโควิด-19 นี้
นายธนกร กล่าวว่า ในส่วนของการฉีดวัคซีนก็คืบหน้าไปอย่างมากเช่นกัน โดย ศธ.ได้วางแผนการดําเนินการฉีดวัคซีนให้แก่นักเรียน นักศึกษาในสังกัดทั้งของรัฐและเอกชน ที่มีอายุ 12-18 ปี โดยล่าสุด (27 กันยายน) พบว่ามีผู้สมัครใจฉีดวัคซีนจํานวน 3.61 ล้านคน จากทั้งสิ้น 5,048,081 คนคิดเป็น 71.67% ทั้งนี้ ยังจะได้รวบรวมจํานวนเด็กนักเรียนที่ผู้ปกครองให้ความยินยอมแล้วเพิ่มเติม และจะจัดส่งให้กระทรวงสาธารณสุข เพื่อขอรับการจัดสรรวัคซีน เพิ่มเติมต่อไป ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามมาตรการช่วยเหลือเด็กนักเรียน/ผู้ปกครอง พร้อมกําชับกระทรวงศึกษาธิการ ตรวจสอบระบบการจ่ายเงินอย่างใกล้ชิดโดยเงินทุกบาทต้องถึงมือผู้ปกครอง ตรงตามวัตถุประสงค์ ขณะเดียวกันก็ได้มอบหมายให้ ศธ. และ สธ. รณรงค์สร้างความรู้ความเข้าใจให้แก่นักเรียนและผู้ปกครองว่าการฉีดวัคซีนโควิด-19 สําหรับเด็กมีความปลอดภัยและได้รับมาตรฐานองค์การอนามัยโลกและ อย. เพื่อให้การฉีดวัคซีนโควิด-19 สําหรับเด็กนักเรียน/เยาวชน ได้รับความยินยอมจากผู้ปกครอบครอบคลุมมากที่สุด รองรับการผ่อนคลายมาตรการและให้การเรียนการสอนในภาคเรียนต่อไปกลับมาสู่รูปแบบปกติทั่วประเทศให้ได้โดยเร็วที่สุด
------------------
รัฐบาลไทย-ข่าวทำเนียบรัฐบาล-แจง! เวทีเสวนา “ถามมา - ตอบไป Better Thailand Open Dialogue เพื่อประเทศไทยที่ดีกว่า” เป็นความร่วมมือรัฐ - เอกชน - ปชช. และใช้งบเอกชนในการจัดงาน
วันศุกร์ที่ 20 พฤษภาคม 2565
แจง! เวทีเสวนา “ถามมา - ตอบไป Better Thailand Open Dialogue เพื่อประเทศไทยที่ดีกว่า” เป็นความร่วมมือรัฐ - เอกชน - ปชช. และใช้งบเอกชนในการจัดงาน
.....
นายธนกร วังบุญคงชนะ โฆษกประจําสํานักนายกรัฐมนตรี ชี้แจงต่อกรณีกระแสข่าวการจัดงานเสวนาเวที “ถามมา - ตอบไป Better Thailand Open Dialogue เพื่อประเทศไทยที่ดีกว่า” ที่จัดขึ้นระหว่างวันที่ 19 – 20 พ.ค. 65 ณ รอยัล พารากอน ฮอล์ สยามพารากอน ว่า ใช้งบประมาณรัฐจํานวนมากนั้น ความจริงแล้วเวทีเสวนานี้ไม่ได้ใช้งบประมาณภาครัฐในการจัด แต่เป็นความร่วมมือของสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย สมาคมนิสิตเก่าคณะพาณิชยศาสตร์และการบัญชีแห่งจุฬาลงกรณ์มหาวิทยาลัย สมาคมนิสิตเก่าเศรษฐศาสตร์แห่งจุฬาลงกรณ์มหาวิทยาลัย และคณะกรรมการร่วมภาคเอกชน 3 สถาบัน (กกร.) ซึ่งมีการสนับสนุนงบประมาณในการจัดงานจากบริษัทในเครือกลุ่ม ปตท. และภาคเอกชนที่สนใจ จึงขอยืนยันว่า “ไม่มีการใช้งบประมาณภาครัฐแต่อย่างใด”
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขยายระยะเวลาลดอัตราภาษีสรรพสามิตน้ำมันดีเซลและน้ำมันอื่น ๆ ที่คล้ายกัน ลิตรละ 5 บาท โดยประมาณ ออกไปอีก 2 เดือน ถึง 20 กันยายน นี้
วันอังคารที่ 12 กรกฎาคม 2565
ขยายระยะเวลาลดอัตราภาษีสรรพสามิตน้ํามันดีเซลและน้ํามันอื่น ๆ ที่คล้ายกัน ลิตรละ 5 บาท โดยประมาณ ออกไปอีก 2 เดือน ถึง 20 กันยายน นี้
ขยายระยะเวลาลดอัตราภาษีสรรพสามิตน้ํามันดีเซลและน้ํามันอื่น ๆ ที่คล้ายกัน ลิตรละ 5 บาท โดยประมาณ ออกไปอีก 2 เดือน ถึง 20 กันยายน นี้
วันที่ 12 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรีแถลงมติคณะรัฐมนตรี ร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... ปรับลดอัตราภาษีสรรพสามิตน้ํามันดีเซลและน้ํามันอื่น ๆ ที่คล้ายกัน รายการน้ํามันดีเซลที่มีกํามะถันและรายการน้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ ประมาณลิตรละ 5 บาท ต่อไปอีก 2 เดือน รายละเอียด ดังนี้
1. น้ํามันดีเซลที่มีปริมาณกํามะถันเกินร้อยละ 0.005 โดยน้ําหนัก มีอัตราภาษีตามปริมาณในอัตราลิตรละ 1.440 บาท จากเดิมที่กําหนดไว้ในอัตราตามปริมาณลิตรละ 6.440 บาท
2. น้ํามันดีเซลที่มีปริมาณกํามะถันไม่เกินร้อยละ 0.005 โดยน้ําหนัก มีอัตราภาษีตามปริมาณในอัตราลิตรละ 1.440 บาท จากเดิมที่กําหนดไว้ในอัตราตามปริมาณลิตรละ 6.440 บาท
3. น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ไม่เกินร้อยละ 4 มีอัตราภาษีตามปริมาณในอัตราลิตรละ 1.440 บาท จากเดิมที่กําหนดไว้ในอัตราตามปริมาณลิตรละ 6.440 บาท
4. น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 4 แต่ไม่เกินร้อยละ 7 มีอัตราภาษีตามปริมาณในอัตราลิตรละ 1.340 บาท จากเดิมที่กําหนดไว้ในอัตราตามปริมาณลิตรละ 5.990 บาท
5. น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 7 แต่ไม่เกินร้อยละ 9 มีอัตราภาษีตามปริมาณในอัตราลิตรละ 1.330 บาท จากเดิมที่กําหนดไว้ในอัตราตามปริมาณลิตรละ 5.930 บาท
6. น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 9 แต่ไม่เกินร้อยละ 14 มีอัตราภาษีตามปริมาณในอัตราลิตรละ 1.300 บาท จากเดิมที่กําหนดไว้ในอัตราตามปริมาณลิตรละ 5.800 บาท
7. น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 14 แต่ไม่เกินร้อยละ 19 มีอัตราภาษีตามปริมาณในอัตราลิตรละ 1.230 บาท จากเดิมที่กําหนดไว้ในอัตราตามปริมาณลิตรละ 5.480 บาท
8. น้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 19 แต่ไม่เกินร้อยละ 24 มีอัตราภาษีตามปริมาณในอัตราลิตรละ 1.153 บาท จากเดิมที่กําหนดไว้ในอัตราตามปริมาณลิตรละ 5.153 บาท
โฆษกประจําสํานักนายกรัฐมนตรี กล่าวถึงการปรับลดภาษีสรรพสามิตสินค้าน้ํามันดีเซลและน้ํามันอื่น ๆ ที่คล้ายกัน ตามมาตรการภาษีในระยะสั้นที่ผ่านมาว่า จะมีผลจนถึงวันที่ 20 กรกฎาคม 2565 ดังนั้น เพื่อเป็นการรักษาระดับราคาขายปลีกน้ํามันดีเซลในประเทศไม่ให้ปรับตัวสูงขึ้นตามราคาน้ํามันดิบในตลาดโลกจนกระทบค่าครองชีพของประชาชนในระดับที่อาจเป็นอุปสรรคต่อการฟื้นฟูประเทศและการตัดสินใจลงทุน จึงได้มีมาตรการลดอัตราภาษีดังกล่าวต่อไปอีก 2 เดือน โดยกระทรวงการคลังได้จัดทําประมาณการสูญเสียรายได้ และประโยชน์ที่คาดว่าจะได้รับ กรมสรรพสามิตจัดเก็บรายได้ภาษีสรรพสามิตสินค้าน้ํามันและผลิตภัณฑ์น้ํามันลดลงประมาณ 10,000 ล้านบาท/เดือน คาดว่าจะสูญเสียรายได้ประมาณ 20,000 ล้านบาท ///
รัฐบาลไทย-ข่าวทำเนียบรัฐบาล-ดีอีเอส พบข่าวเก่า 6 เรื่องขึ้นแท่นท็อปเท็นข่าวปลอมที่ได้รับความสนใจมากสุด
วันเสาร์ที่ 7 พฤษภาคม 2565
ดีอีเอส พบข่าวเก่า 6 เรื่องขึ้นแท่นท็อปเท็นข่าวปลอมที่ได้รับความสนใจมากสุด
ดีอีเอส พบข่าวเก่า 6 เรื่องขึ้นแท่นท็อปเท็นข่าวปลอมที่ได้รับความสนใจมากสุด
โฆษกดีอีเอสฝ่ายการเมืองสรุปสถานการณ์มอนิเตอร์ข่าวปลอมรอบสัปดาห์พบพฤติกรรมการโพสต์ซ้ําข่าวเก่าหลายเรื่องห่วงประชาชนหลงเชื่อเพราะมี6ข่าวเก่าที่ติดอยู่ในกลุ่มข่าวปลอมที่มีคนสนใจ10อันดับแรก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์สถานการณ์ข่าวปลอมระหว่างวันที่29เม.ย.-5พ.ค. 65โดยศูนย์ต่อต้านข่าวปลอมพบว่ามีการนําข่าวปลอมเก่ามาแพร่กระจายซ้ําหลายข่าวโดยใช้ประเด็นบิดเบือนที่ดึงดูดความสนใจโดยเฉพาะข่าวในกลุ่มนโยบายรัฐและข่าวสารราชการ
ทั้งนี้อยากเตือนประชาชนอย่าหลงเชื่อหรือส่งต่อข่าวปลอมเหล่านี้ซึ่งหลายเรื่องเคยได้รับคําชี้แจงจากหน่วยงานที่เกี่ยวข้องในปีก่อนหน้าแล้วว่าเป็นข่าวปลอมแต่เมื่อถูกนํามาเผยแพร่ซ้ําก็ยังเป็นที่สนใจโดยมีจํานวนถึง6ข่าวที่ติดกลุ่มอยู่ในการจัดอันดับข่าวที่มีคนสนใจมากสุด10อันดับประจําสัปดาห์
โดยจากการจัดอันดับข่าวปลอมที่ได้รับความสนใจ10อันดับแรก ได้แก่อันดับ1เรื่องผลิตภัณฑ์ Veta-Dช่วยบํารุงสายตาลดอาการต้อลมต้อเนื้อตามัวและแพ้แสงอันดับ2เรื่องบรรจุอิสลามศึกษาเข้าทุกโรงเรียนเพราะเป็นกฎกระทรวง(เป็นข่าวเก่าตั้งแต่ส.ค. 63)อันดับ3เรื่องอนุมัติงบประมาณสร้างสะพานจันทร์โอชาเชื่อมระหว่างอ.ขนอมกับเกาะสมุยอันดับ4เรื่องผู้ถือใบขับขี่ตลอดชีพถูกกรมขนส่งยึดใบขับขี่และเรียกสอบใหม่(เป็นข่าวเก่าตั้งแต่ส.ค. 63)อันดับ5เรื่องศธ.ห้ามนักเรียนใส่หน้ากากอนามัยแบบมีลวดลาย(เป็นข่าวเก่าตั้งแต่มิ.ย. 63)
อันดับ6เรื่องรับวัคซีนเข็ม4แบบแปะฉีดตัวเองที่บ้านจะกลายเป็นคนติดยาอันดับ7กัญชาคั้นสดไม่ออกฤทธิ์ต่อประสาทป้องกันและรักษาโรคได้ดีกว่าสารสกัดกัญชา(เป็นข่าวเก่าตั้งแต่ก.ค. 63)อันดับ8เรื่องสภากาชาดไทยจําหน่ายเลือดที่ได้จากการบริจาคฟรีให้กับโรงพยาบาล(เป็นข่าวเก่าตั้งแต่ส.ค. 64)อันดับ9เรื่องประกาศจัดตั้งจังหวัดใหม่เพิ่มอีก7จังหวัดทําให้ประเทศไทยมี84จังหวัด(เป็นข่าวปลอมครั้งแรกเมื่อปี58และต่อมาต.ค. 64ถูกนํามาเผยแพร่ซ้ําโดยเปลี่ยนตัวเลขรวมเป็น83จว.)และอันดับ10เรื่องนายกฯให้ตรึงราคาน้ํามันเครื่องบินโดยไม่เก็บภาษีสรรพสามิตน้ํามันเครื่องบินลิตรละเกือบ5บาทต่อไป
สําหรับภาพรวมการรับแจ้งและเบาะแสข่าวปลอมในรอบสัปดาห์ล่าสุดนี้มีจํานวนข้อความที่เข้ามา11,651,018ข้อความคัดกรองแล้วพบข้อความที่ต้องดําเนินการตรวจสอบ(Verify)จํานวน257ข้อความรวมเรื่องที่ต้องดําเนินการตรวจสอบ124เรื่องโดยประสานไปยังหน่วยงานที่เกี่ยวข้องได้รับผลการตรวจสอบกลับมาแล้วจํานวน53เรื่อง
“ขอความร่วมมือจากประชาชนในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์สอบถามโดยตรงจากหน่วยงานที่เกี่ยวข้องและสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************​
รัฐบาลไทย-ข่าวทำเนียบรัฐบาล-นายกฯ พอใจโครงการรัฐ ตอบโจทย์ประชาชน และสร้างเงินหมุนเวียนแล้วกว่า 236,787 ล้านบาท
วันอังคารที่ 21 ธันวาคม 2564
นายกฯ พอใจโครงการรัฐ ตอบโจทย์ประชาชน และสร้างเงินหมุนเวียนแล้วกว่า 236,787 ล้านบาท
.....
พล.อ.ประยุทธ์ จันทร์โอชา นายกรัฐมนตรี และ รมว.กห. พอใจผลสํารวจจากสํานักวิจัยซุปเปอร์โพล ที่ระบุว่าผลงานรัฐบาลในปี 2564 ที่ประชาชนประทับใจและพอใจที่สุด 3 อันดับแรก คือ 1.โครงการคนละครึ่ง 2.การเพิ่มกําลังซื้อบัตรสวัสดิการแห่งรัฐ และ 3.โครงการประกันรายได้เกษตรกร สะท้อนว่ารัฐบาลมาถูกทางในการช่วยเหลือเยียวยา และยกระดับคุณภาพชีวิตประชาชน
.
ส่วนมาตรการลดค่าครองชีพช่วงแพร่ระบาดโควิด-19 ทั้ง 4 โครงการ ได้แก่ คนละครึ่งเฟส 3 ยิ่งใช้ยิ่งได้ การเพิ่มกําลังซื้อในบัตรสวัสดิการแห่งรัฐ และการเพิ่มกําลังซื้อแก่ผู้ต้องการความช่วยเหลือพิเศษ ปัจจุบันมีผู้ใช้สิทธิ์ 41.44 ล้านคน ยอดใช้จ่ายรวม 236,787.4 ล้านบาท โดยโครงการคนละครึ่งเฟส 3 และยิ่งใช้ยิ่งได้ ยังใช้ได้ถึง 31 ธ.ค.64 เชื่อว่าจะสร้างการหมุนเวียนในระบบเศรษฐกิจช่วยปลายปีได้เป็นอย่างดี
.
อ่านเพิ่มเติม คลิก >>https://www.thaigov.go.th/news/contents/details/49641
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.นร. นายอนุชา ถกแนวทางช่วยเหลือผู้บริโภค ย้ำฟังเสียงทุกภาคส่วนก่อนออกประกาศธุรกิจให้เช่าซื้อรถฉบับใหม่ ชี้หนี้นอกระบบคืออาชญากรรมทางเศรษฐกิจ
วันจันทร์ที่ 29 พฤศจิกายน 2564
รมต.นร. นายอนุชา ถกแนวทางช่วยเหลือผู้บริโภค ย้ําฟังเสียงทุกภาคส่วนก่อนออกประกาศธุรกิจให้เช่าซื้อรถฉบับใหม่ ชี้หนี้นอกระบบคืออาชญากรรมทางเศรษฐกิจ
รมต.นร. นายอนุชา ถกแนวทางช่วยเหลือผู้บริโภค ย้ําฟังเสียงทุกภาคส่วนก่อนออกประกาศธุรกิจให้เช่าซื้อรถฉบับใหม่ ชี้หนี้นอกระบบคืออาชญากรรมทางเศรษฐกิจ
วันนี้ (29 พฤศจิกายน 2564) เวลา 13.00 น. ณ ห้องประชุม 108 สํานักงานปลัดสํานักนายกรัฐมนตรี ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค (คคบ.) ครั้งที่ 10/2564 โดยมีนายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี นายสุวิทย์ วิจิตรโสภา รองเลขาธิการคณะกรรมการคุ้มครองผู้บริโภคร่วมประชุม และคณะกรรมการ คคบ. ร่วมประชุมทางไกลผ่านระบบออนไลน์
สํานักงานคณะกรรมการคุ้มครองผู้บริโภค (สคบ.) ได้รายงานผลการดําเนินงานเรื่องร้องทุกข์ประชาชน ประจําเดือนกันยายน 2564 จํานวนทั้งสิ้น 1,276 ราย แบ่งเป็น ด้านสัญญา 384 ราย ด้านธุรกิจขายตรงและตลาดแบบตรง 377 ราย ด้านฉลาก 354 ราย และด้านโฆษณา 161 และได้มีการพิจารณาดําเนินการด้านอสังหาริมทรัพย์แก่ผู้ร้องทุกข์ จํานวน 9 เรื่อง ด้านสินค้าและบริการ จํานวน 6 เรื่อง นอกจากนี้ ที่ประชุมได้หารือความคืบหน้าเกี่ยวกับการแก้ไข ปรับปรุง เพิ่มเติม (ร่าง) ประกาศคณะกรรมการว่าด้วยสัญญา เรื่อง ให้ธุรกิจให้เช่าซื้อรถยนต์และรถจักรยานยนต์เป็นธุรกิจที่ควบคุมสัญญา พ.ศ.2561 ซึ่งที่ผ่านมาภาคเอกชน ประกอบด้วย ผู้แทนสมาคมธุรกิจเช่าซื้อรถจักรยานยนต์ไทย ผู้แทนสมาคมผู้ประกอบการรถจักรยานยนต์ไทย ผู้แทนสมาคมธุรกิจเช่าซื้อไทย ผู้แทนสมาคมธนาคารไทย และผู้แทนสมาคมอุตสาหกรรมแห่งประเทศไทย แสดงความกังวลต่อร่างประกาศดังกล่าวก่อนมีการบังคับใช้ โดยขอให้ฟังเสียงสะท้อนของเอกชนประกอบการพิจารณา
รัฐมนตรีประจําสํานักนายกรัฐมนตรี กล่าวว่า ประกาศฉบับนี้เป็นเรื่องที่เกี่ยวข้องกับธุรกิจขนาดใหญ่ของประเทศ คือ แวดวงยานยนต์ ที่ประเทศไทยได้รับความเชื่อถือจากทั่วโลก ขณะเดียวกันมีประชาชนได้รับผลกระทบวงกว้าง เนื่องจากมีความเชื่อมโยงกับสถาบันการเงินและภาระหนี้สินภาคครัวเรือน โดยที่ผ่านมา สคบ. ได้รับมอบหมายจากคณะกรรมการกํากับการแก้ไขหนี้สินของประชาชนรายย่อย ซึ่งมี นายสุพัฒนพงศ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงานเป็นประธาน ให้พิจารณาช่วยเหลือผู้บริโภคที่ได้รับผลกระทบเกี่ยวกับการทําสัญญาเช่าซื้อรถยนต์และรถจักรยานยนต์ ดังนั้น ในการพิจารณาความเหมาะสมก่อนบังคับใช้ (ร่าง) ประกาศฉบับนี้ ต้องรับฟังความคิดเห็นอย่างรอบด้าน ทั้งภาคประชาชน หน่วยงานภาครัฐ และภาคเอกชน ทั้งนี้ ต้องคํานึงถึงความยากลําบากของประชาชนเป็นหลัก โดยเฉพาะในช่วงสถานการณ์แพร่ระบาดโควิด-19 เพื่อลดภาระหนี้สินประชาชนและลดปัญหาหนี้นอกระบบที่เป็นอาชญากรรมทางเศรษฐกิจ จึงขอให้คณะกรรมการว่าด้วยสัญญา ของ สคบ. พิจารณาห้วงเวลาที่เหมาะสมเพื่อช่วยผ่อนคลายภาระหนี้ประชาชน ขณะเดียวกันต้องทําให้ภาคธุรกิจยานยนต์ดําเนินธุรกิจต่อไปได้ด้วย ขอให้พิจารณาอย่างรอบคอบโดยให้ได้รับผลประโยชน์ทั้ง 2 ฝ่าย
--------------------------------
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ห่วงคนไทยถูกหลอกไปทำงานในประเทศกัมพูชา เตือนให้คิดรอบด้าน อย่าหลงเชื่อค่าตอบแทนสูง กำชับเจ้าหน้าที่สอดส่องแกงค์มิจฉาชีพค้ามนุษย์
วันพฤหัสบดีที่ 3 มีนาคม 2565
โฆษกรัฐบาล เผย "นายกฯ" ห่วงคนไทยถูกหลอกไปทํางานในประเทศกัมพูชา เตือนให้คิดรอบด้าน อย่าหลงเชื่อค่าตอบแทนสูง กําชับเจ้าหน้าที่สอดส่องแกงค์มิจฉาชีพค้ามนุษย์
โฆษกรัฐบาล เผย "นายกฯ" ห่วงคนไทยถูกหลอกไปทํางานในประเทศกัมพูชา เตือนให้คิดรอบด้าน อย่าหลงเชื่อค่าตอบแทนสูง กําชับเจ้าหน้าที่สอดส่องแกงค์มิจฉาชีพค้ามนุษย์
วันนี้ (3 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงการช่วยเหลือคนไทยจํานวน 56 คน ที่ถูกหลอกให้ไปทํางานในกัมพูชากลับมาประเทศไทยได้อย่างปลอดภัยว่า เป็นความร่วมมือของรัฐบาลไทยและรัฐบาลกัมพูชาที่ได้มีการประสานงานกันอย่างใกล้ชิดมาโดยตลอด ซึ่งการช่วยเหลือคนไทยครังนี้ถือเป็นการช่วยเหลือรอบที่ 9 รวมคนไทยที่ได้รับการช่วยเหลือแล้ว จํานวน 583 คน
โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี กําชับให้เจ้าหน้าที่สอบสวนข้อเท็จจริงให้ชัดเจน คนไหนที่ตกเป็นเหยื่อขบวนการขอให้ช่วยเหลืออย่างเต็มที่ พร้อมกับบันทึกประวัติไว้อย่างละเอียดมอบหมายให้ส่วนราชการในพื้นที่คอยเฝ้าระวัง เพื่อความปลอดภัย และไม่ให้คนเหล่านี้ถูกหลอกเป็นเหยื่ออีก รวมทั้งให้ติดตามกลุ่ม แกงค์กระบวนการที่มีพฤติกรรมหลอกลวงคนไปค้ามนุษย์ หรือแรงงานทาสในต่างประเทศ หากมีหลักฐาน ให้ขยายผล จับกุม ดําเนินคดีอย่างเด็ดขาด
"นายกรัฐมนตรี ขอให้ประชาชนอย่าหลงเชื่อคําชักชวนให้ไปทํางานต่างประเทศ โดยเฉพาะข้อเสนอเรื่องค่าตอบแทนที่สูง ขอให้ตรวจสอบข้อมูลอย่างละเอียดก่อนตัดสินใจ หากไม่แน่ใจให้ไปขอคําปรึกษาส่วนราชการในพื้นที่ พร้อมกับเน้นย้ําเรื่องการสอบสวนหากพบเจ้าหน้าที่ของรัฐเข้าไปเกี่ยวข้องไม่ว่าจะเป็นระดับใด ขอให้ดําเนินคดีให้ถึงที่สุด" นายธนกรฯ กล่าว
..................................
รัฐบาลไทย-ข่าวทำเนียบรัฐบาล-“ชัยวุฒิ” ร่วมพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันศุกร์ที่ 12 สิงหาคม 2565
“ชัยวุฒิ” ร่วมพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
“ชัยวุฒิ” ร่วมพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
เมื่อวันที่12สิงหาคม2565 นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมดีอีเอสร่วมพิธีถวายเครื่องราชสักการะและพิธีจุดเทียนถวายพระพรชัยมงคลเนื่องในโอกาสมหามงคลเฉลิมพระชนมพรรษา90พรรษา12สิงหาคม2565สมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงโดยมีพล.อ.ประยุทธ์จันทร์โอชานายกรัฐมนตรีและรมว.กลาโหมพร้อมด้วยภริยาเป็นประธานในพิธีณเวทีใหญ่ท้องสนามหลวง
**************
รัฐบาลไทย-ข่าวทำเนียบรัฐบาล-รมว.พม. เปิดกิจกรรมสร้างความตระหนักรู้ เรื่องความเท่าเทียมระหว่างเพศผ่านภาพยนตร์สารคดี เรื่อง Coming to You
วันอังคารที่ 21 มิถุนายน 2565
รมว.พม. เปิดกิจกรรมสร้างความตระหนักรู้ เรื่องความเท่าเทียมระหว่างเพศผ่านภาพยนตร์สารคดี เรื่อง Coming to You
รมว.พม. เปิดกิจกรรมสร้างความตระหนักรู้ เรื่องความเท่าเทียมระหว่างเพศผ่านภาพยนตร์สารคดี เรื่อง Coming to You
วันที่ 20 มิ.ย. 65 เวลา 18.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดกิจกรรมสร้างความตระหนักรู้ เรื่องความเท่าเทียมระหว่างเพศผ่านภาพยนตร์สารคดี เรื่อง Coming to You โดยมีคณะผู้บริหารกระทรวง พม. พร้อมด้วยผู้แทนหน่วยงานภาครัฐ ภาคเอกชน และภาคประชาสังคม เข้าร่วมกิจกรรม ณ โรงภาพยนตร์ SF World Cinema ชั้น 7 ศูนย์การค้าเซ็นทรัลเวิลด์ กรุงเทพฯ
นายจุติกล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ได้ขับเคลื่อนภารกิจสําคัญด้านการส่งเสริมความเท่าเทียมระหว่างเพศให้เกิดขึ้นในสังคม โดยประสานความร่วมมือกับภาคีเครือข่ายทุกภาคส่วนเพื่อสร้างมาตรการกลไก รวมทั้งเร่งสร้างความรู้ ความเข้าใจของสังคมให้เปิดโอกาสให้ทุกเพศสามารถเข้าถึงทรัพยากรที่เท่าเทียมกันควบคู่กับการคํานึงถึงความต้องการจําเพาะระหว่างเพศที่แตกต่างกัน วันนี้ จึงมีการจัดกิจกรรมสร้างความตระหนักรู้ เรื่องความเท่าเทียมระหว่างเพศผ่านภาพยนตร์สารคดี เรื่อง Coming to You ซึ่งเป็นความร่วมมือระหว่างกระทรวง พม. โครงการพัฒนาแห่งสหประชาชาติ (UNDP) ประจําประเทศไทย ศูนย์การค้าเซ็นทรัลเวิลด์ และโรงภาพยนตร์ SF World Cinema รวมทั้งภาคีเครือข่ายทุกภาคส่วน
นายจุติกล่าวเพิ่มเติมว่า การชมภาพยนต์สารคดีเรื่อง Coming to You ในวันนี้ ถือเป็นโอกาสสําคัญในการเรียนรู้วิถีชีวิตของผู้ที่ถูกเลือกปฏิบัติด้วยเหตุแห่งเพศ การเรียนรู้บริบทของสังคมที่ส่งผลกระทบต่อการใช้ชีวิตของสมาชิกในสังคมนั้นๆ ซึ่งตนเชื่อว่าทุกคนจะได้รับประโยชน์และแง่คิดเพื่อนําไปประยุกต์ใช้ในการดําเนินชีวิตที่ยอมรับความแตกต่าง เคารพในคุณค่าและศักดิ์ศรีความเป็นมนุษย์ และไม่กระทําการเลือกปฏิบัติด้วยเหตุแห่งเพศ และขอให้เป็นจุดเริ่มต้นสําคัญในการสร้างสังคมแห่งความเท่าเทียมระหว่างเพศร่วมกันต่อไป